માંડવી શહેરની આન-સાન સમા ટોપણસર તળાવમાં અને તેના પરિસરમાં અને તળાવની આજુબાજુ એમફી થિયેટર, વોકવે તેમજ કન્ટ્રોલ રૂમ બાંધવા પર કચ્છના એડિશનલ સિનિયર સિવિલ ન્યાયમૂર્તિ નગર સેવાસદનને મનાઈ હુકમ આપેલ છે તે છતાં તળાવની પરિસર અને આજુબાજુ નગર સેવાસદને તળાવમાંનું વરસાદી પાણીનું મુખ્ય પાણી ગોકુલવાસ પાસે આવેલ કેનાલ (નાળા) પરથી જીમખાનાની પૂર્વ દિશા પાસેથી પરાપૂર્વથી વરસાદી પાણી આવે છે તે રીતે કુદરતી ઢાળ વહેણ છે ત્યાં પાકું બાંધકામ શરૂ કરતાં તેની સામે મનાઈ હુકમના ભંગની નોટિસ માંડવી નગરપાલિકાના ચીફ ઓફિસરને સંબોધીને જયકુમાર સંઘવીએ બે વખત પાઠવેલ છતાં શહેર સુધરાઈએ ઉપેક્ષા કરીને બેજવાબદારીપૂર્વકનું વર્તન કરીને અદાલતી આદેશની અવગણના કરતાં તેની સામે કન્ટેમ્પ્ટ ટુ કોર્ટ (કોર્ટના તિરસ્કાર)ની ફરિયાદ અરજી દાખલ કરી છે.